stanford-oval/wikipedia huggingface dataset:
הונים
מורשת > בתרבות הפופולרית בת זמננו

בשנת 1954, בשיאה של המלחמה הקרה, הופק בארצות הברית הסרט רחב היריעה "סימן של עובד האלילים" (Sign of the Pagan), בכיכובו של ג'ק פאלאנס כאטילה ההוני, המתאר את המלחמה של ההונים באימפריה הרומית. הסרט הוא אזהרה לאמריקה שלא לעשות את הטעויות של האימפריה הרומית: אובדן הדרך והערכים המוסריים שהביא לנפילת רומא מאיים גם על ארצות הברית. ההונים מתוארים כאיום אבל גם כראוים לבוז. הם חסרי כבוד לרכוש פרטי, לערכי המשפחה ולערכים נוצריים, ומסמלים את הברבריות האנטי-אמריקאית. פלישתם לאירופה מתוארת כמהלך כנגד התרבות המערבית, בדומה לאיום הקומוניסטי.
בסרט מולאן של אולפני דיסני משנת 1998, השבטים הברבריים שמאיימים לפרוץ את החומה הגדולה ולפלוש לסין מכונים הונים, והדבר מעיד על כך שיוצרי הסרט הושפעו מהתאוריה הקושרת את ההונים לשבטי שיונגנו שאיימו על סין בעת העתיקה.
גם במשחק האסטרטגיה הממוחשב Age of Empires 2 מופיעים ההונים כציוויליזציה שניתן לשחק בה, יחד עם קמפיין עלילתי שמאפשר לשחקן לחוות את קרבות אטילה. במשחק זה, החיילים ההונים בהם שולט השחקן דוברים מונגולית, וזאת עקב מיעוט הידע שהיה ברשות מפתחי המשחק אודות השפה המקורית בה דיברו ההונים, וכן עקב הקשר האפשרי של ההונים עם עממי הנוודים שחיו בערבות מונגוליה באותה תקופה.
ראו גם

היסטוריה של הונגריה
היסטוריה של אירופה
נדידת העמים
לקריאה נוספת > מקורות היסטוריים

Ammianus Marcellinus: The Later Roman Empire (AD 354–378) (Selected and translated by Walter Hamilton, With an Introduction and Notes by Andrew Wallace-Hadrill) (2004). Penguin Books. ISBN 978-0-14-044406-3.
The Gothic History of Jordanes (in English Version with an Introduction and a Commentary by Charles Christopher Mierow, Ph.D., Instructor in Classics in Princeton University) (2006). Evolution Publishing. ISBN 1-889758-77-9.
לקריאה נוספת > מחקר היסטורי

Otto J. Mänchen-Helfen (ed. Max Knight): The World of the Huns: Studies in Their History and Culture (Berkeley, University of California Press, 1973) ISBN 0-520-01596-7
E. A. Thompson: A History of Attila and the Huns (London, Oxford University Press, 1948)
Dr. Nic Fields. Attila the Hun.Command (Book 31). Osprey Publishing (2015)
Franz H. Bäuml and Marianna D. Birnbaum, eds., Attila: The Man and His Image. (Budapest: Corvina, 1993).
Hugh Kennedy; John Keegan. Mongols, Huns and Vikings: Nomads at War (History Of Warfare). (London, 2002)
Denis Sinor, “The Hun Period,” in Sinor, ed., The Cambridge History of Early Inner Asia (Cambridge, 1990)
The Cambridge Ancient History. Alan Bowman, Averil Cameron, and Peter Garnsey, eds., vol. 12, The Crisis of Empire, A.D. 193–337, 2nd ed. (Cambridge, 2005)
Cambridge Ancient History. Averil Cameron and Peter Garnsey, eds., vol. 13, The Late Empire, A.D. 337–425 (Cambridge, 1998)
ג'ון מאן, אטילה ההוני, תרגם יותם בן יואב, הוצאת דביר, 2013
צבי הנינג'ה (סרט, 2007)

| --- | --- |

כרזת הסרט בעברית
 מבוסס על:  צבי הנינג'ה 
 בימוי:  קווין מונרו 
 תסריט:  קווין מונרו, קווין איסטמן, פטר לאירד 
 מדבבים:  נולאן נורת' (רפאל) ג'ון דימאג'יו כריס אוונס (Casey Jones) לורנס פישבורן קווין מייקל ריצ'רדסון (Aguila) פרנק ולקר ארין גריי ואן אוסברי (קולות נוספים) בילי וסט (קולות נוספים) ג'ים קומינגס (קולות נוספים) גרג בולדווין (קולות נוספים) פטריק סטיוארט (Max Winters) פרד טטצ'יורה (Gato) מייקי קלי (מיכאלאנג'לו) מאקו (ספלינטר) קווין סמית' מיטשל וויטפילד (דונטלו) שרה מישל גלר (אפריל או'ניל) ג'יימס ארנולד טיילור (לאונרדו) ג'אנג דזה יי (Karai) Paula Mattioli (Serpiente) 
 מוזיקה:  קלאוס באדלט 
 מדינה:  ארצות הברית 
 חברת הפקה:  Imagi Animation Studios 
 חברה מפיצה:  האחים וורנר, נטפליקס 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  22 במרץ 2007 
 משך הקרנה:  87 דק' 
 שפת הסרט:  אנגלית 
 סוגה:  סרט פעולה, סרט קומדיה, סרט הרפתקאות, סרט נעורים, סרט מדע בדיוני, מדע בדיוני קומי, סרט נינג'ות 
 מקום התרחשות:  ניו יורק 
 הכנסות באתר מוג'ו:   tmntcg
 www.ninjaturtles.com
 דף הסרט ב־IMDb
 
צבי הנינג'ה (באנגלית: TMNT, ראשי התיבות של Teenage Mutant Ninja Turtles) הוא סרט הנפשה ממוחשבת מז'אנר הפנטזיה ופעולה שנכתב ובוים על ידי קווין מונרו. הסרט מבוסס על סדרת הקומיקס צבי הנינג'ה, כוכבי הסרט היו כריס אוונס, שרה מישל גלר, "מאקו", קווין סמית', פטריק סטיוארט וג'אנג דזה יי. מאקו מת ביולי 2006, מה שהופך את צבי הנינג'ה לסרט האחרון שלו והסרט מוקדש לו.
זה היה סרט צבי הנינג'ה הראשון עם גרפיקה ממוחשבת (CGI) ונוצר על ידי אולפן האנימציה, Imagi, כמו גם הסרט העלילתי הראשון בזיכיון המותג הזה ב-14 שנים. הסרט מציג את ארבעת הצבים (רפאל, לאונרדו, דונטלו, מיכאלאנג'לו) גדלים בנפרד לאחר הניצחון שלהם על אויבם המושבע, שרדר, כאשר דברים מוזרים מתרחשים בניו יורק, ויצורים עתיקים מאיימים על העולם, הצבים חייבים להתאחד כדי להציל אותו.
הסרט הוקרן בבכורה תיאטרלית ב-23 במרץ 2007 ונחשב הצלחה מסחרית, כשגרף 95 מיליון דולרים ברחבי העולם ביחס לתקציב הפקתו שהיה 34 מיליון דולר, אך זכה לביקורות מעורבות ממבקרי הקולנוע. השקתו לוותה במוצרים שונים כגון: צעצועים, קומיקס ומשחקי וידאו. הסרט שווק בארצות אנגלוסכסיות על ידי האחים וורנר ובשאר העולם על ידי חברת ויינסטין.
מדבבים

נולאן נורת - רפאל/שומר הלילה
ג'יימס ארנולד טיילור - לאונרדו
מיטשל וויטפילד - דונטלו
מייקי קלי - מיכלאנג'לו/"קוואבנגה קארל"
מאקו - ספלינטר
שרה מישל גלר - אפריל אוניל
כריס אוונס - קייסי ג'ונס.
פטריק סטיוארט - מקס וינטרס/יאוטי
ג'אנג דזה יי - קראי
ג'ון דימאג'יו - קולונל סנטינו
קווין מייקל ריצ'רדסון - גנרל אגילה
פאולה מאטיולי - הגנרלית סרפינטה
פרד טאטאסקיורה - הגנרל גאטו
לורנס פישבורן - קריין
קווין סמית' - טבח במסעדה
מדבבים > מדבבים בעברית

עידו מוסרי - דונטלו
עדי הימלבלוי - אפריל אוניל
אייל פרידמן - קייסי ג'ונס
רון דלייני

רונלד (רון) מיכאל דלייני (באנגלית: Ronald Michael Delany; נולד ב-6 במרץ 1935) הוא אתלט עבר אירי. אלוף אולימפי (מלבורן 1956) בריצת 1500 מטר ושיאן עולם באולם (1958–1962) בריצת מייל. האתלט השביעי שהצטרף לחבורת רצי מייל בפחות מארבע דקות.
ביוגרפיה

רון דלייני נולד ב-1935 בעיירה ארקלו (אנ'), מחוז ויקלו שבאירלנד. ב-1941 עברה המשפחה לגור בפרבר סנדימונט (אנ') של דבלין. למד בבית הספר הקתולי או'קונול (אנ') והמשיך לימודיו בתיכון סנדימונט (אנ') ובאוניברסיטה הקתולית (אנ') בדבלין. בהמשך עבר לפנסילבניה שבארצות הברית שם למד מסחר וכלכלה באוניברסיטת וילאנובה.
הקריירה הספורטיבית של דלייני נמשכה מ-1954 ועד פרישתו ב-1962 כשבמהלך תקופה זו זכה במדליית זהב אולימפית בריצת 1500 מטר (מלבורן 1956). לאחר פרישתו המשיך לגור בארצות הברית ועבד עבור חברת התעופה הלאומית של אירלנד אייר לינגוס ובהמשך עבד כעשרים שנה כעוזר מנכ"ל חברת ההובלה הימית האירית B&I Line (אנ'). ב-1998 פתח חברה משלו שעסקה בייעוץ בתחום המכירות והספורט.
קריירה ספורטיבית > 1954

באליפות אירופה שנערכה בברן, שווייץ סיים במקום שמיני בריצת 800 מטר בתוצאה של 2:03.5 דקות.
קריירה ספורטיבית > 1956

בשנה זו היה דלייני לאתלט השביעי שהצטרף לחבורת ריצת מייל בפחות מארבע דקות.
באולימפיאדת מלבורן זכה במדליית זהב בריצת 1500 מטר בשיא משחקים של 3:41.2 דקות לפני קלאוס ריכצנהיים (אנ') מגרמניה (3:42.0 דקות) וג'ון לאנדי מאוסטרליה (3:42.0 דקות).
באליפות ארצות הברית באולם (אנ') שנערכה בניו יורק זכה במדליית זהב בריצת מייל בתוצאה של 4:14.5 דקות.
באליפות המכללות (אנ') שנערכה בברקלי, קליפורניה ייצג את אוניברסיטת וילאנובה וזכה במדליית זהב בריצת 1500 מטר בתוצאה של 3:47.3 דקות.
קריירה ספורטיבית > 1957

באליפות ארצות הברית באולם (אנ') שנערכה בניו יורק זכה במדליית זהב בריצת מייל בתוצאה של 4:07.0 דקות.
באליפות אנגליה (אנ') שנערכה בלונדון, אנגליה זכה במדליית זהב בריצה ל-880 יארד.
קריירה ספורטיבית > 1958

באליפות אירופה (אנ') שנערכה בסטוקהולם, שוודיה זכה במדליית ארד בריצת 1500 מטר בתוצאה של 3:42.3 דקות, אחרי בריאן יוסון (אנ') מבריטניה (שיר אליפות 3:41.9 דקות) ודן וורן (אנ') משוודיה (3:42.1 דקות).
בתחרות שנערכה באולם בשיקגו, אילינוי ב-14 במרץ קבע בריצת מייל שיא עולם חדש של 4:03.4 דקות ושיפור של 0.2 שניות לשיא הקודם.
באליפות ארצות הברית באולם (אנ') שנערכה בניו יורק זכה במדליית זהב בריצת מייל בתוצאה של 4:03.7 דקות.
קריירה ספורטיבית > 1959

באליפות ארצות הברית באולם (אנ') שנערכה ב-21 בפברואר בניו יורק זכה במדליית זהב בריצת מייל בשיא עולם חדש של 4:02.5 דקות. שבועיים לארח מכן, בתחרות נוספת שנערכה בניו יורק ב-7 במרץ שבר בפעם השלישית את שיא העולם כשקבע תוצאה של 4:01.4 דקות. שיא זה החזיק מעמד כ-3 שנים ונשבר על ידי ג'ים ביטי (אנ') מארצות הברית (3:58.9 שניות).
קריירה ספורטיבית > 1960

באולימפיאדת רומא סיים במקום 19 בריצת 800 מטר בתוצאה של 1:51.42 דקות.
קריירה ספורטיבית > 1961

באוניברסיאדה שנערכה בסופיה, בולגריה זכה במדליית זהב בריצת 800 מטר בתוצאה של 1:51.1 דקות לפני רודולף קלבן מאוסטריה (1:51.4 דקות) ווולפגנג שול מגרמניה המערבית (1:51.6 דקות)
באליפות אנגליה (אנ') שנערכה בלונדון זכה במדליית כסף בריצה ל-880 יארד.
אותות הערכה

2006: אות החופש של דבלין (אנ')
2006: תואר ד"ר לשם כבוד מטעם אוניברסיטת קולג' דבלין
ב-2019 נקרא על שמו שיכון בעיר הולדתו ארקלו (אנ')
משפחה

דלייני נישא לג'ואן ולזוג נולדו 4 ילדים.
הערות שוליים

↑  רון דלייני חוזר לבית הספר בדבלין, באתר rte.ie, ‏1956
↑  דלייני בוילאנובה, באתר sportsillustrated.cnn.com, ‏21 בינואר 1957 (אורכב)
↑  לציון 50 שנה לניצחונו של דלייני באולימפיאדת מלבורן, באתר irishidentity.com
↑  אות כבוד לרון דלייני, באתר rte.ie, ‏2006 (אורכב)
↑  ד"ר לשם כבוד לרון דלייני, באתר ucd.ie, ‏2006
↑  קריאת שיכון על שמו של דלייני, באתר wicklownews.net, אוקטובר 2019
| --- | --- |
בקרת זהויות :  GND: 132808676  ISNI: 0000 0001 1438 2335  LCCN: nr2006033005  SNAC: w6gk1rmk  VIAF: 14734228   WorldCat (עם VIAF): 14734228
טרי פויזן

| --- | --- |

עטיפת אלבום הבכורה של הלהקה
 מוקד פעילות:  תל אביב, ישראל
 תקופת הפעילות:  2003–2015 (כ־12 שנים)
 סוגה:  סינת'-פופ
 חברת תקליטים:  פונוקול
 www.terrypoison.com
 חברים
 לואיז קאהן עידן גרייף ("ברונו") אנה לנדסמן
 חברים לשעבר
 נגה נצר סיוון מלר ("פטיט") גילי סער איסר טננבאום
טרי פויזן (באנגלית: Terry Poison) הייתה להקת סינת'-פופ ישראלית, שפעלה בישראל ובאירופה.
חברי הלהקה הם לואיז קאהן (שירה באנגלית, סינטיסייזר), סיוון מלר (המכונה "פטיט"; שירה בצרפתית ועברית, סינטיסייזר), גילי סער (סינטיסייזר, ווקודר, קולות רקע), עידן גרייף (הידוע בכינוי "ברונו", סינטיבאס, גיטרה, סינטיסייזר, סמפלר, מכונת תופים ועיבודים והפקה מוזיקלית), אנה לנדסמן (גיטרה חשמלית) ואיסר טננבאום (מלהקת "רוקפור", נגן תופים המנגן עם הלהקה בהופעות).
הקמת הלהקה

בשנת 2003 הקימו לואיז קאהן ונגה נצר את הצמד "צ'רי פויזן". לאחר הופעה אחת בלבד פגשו השתיים את המפיק המוזיקלי עידן גרייף. גרייף התגייס לסייע להרכב והוסיף להרכב את בת טיפוחיו סיוון מלר ("פטיט"). לאחר השינויים שנערכו בהרכב הלהקה שמה שונה ל"טרי פויזן". הלהקה החלה בסיבוב הופעות קטנות ברחבי הארץ, בפאבים ומועדונים. סיבוב ההופעות הראשון נמשך בין השנים 2004–2005.
בסוף שנת 2005 עזבה נצר את הלהקה ואת מקומה תפסה גילי סער. ביחד עם סער, הלהקה טסה לסיבוב הופעות באירופה שנחל הצלחה ותרם לקידומה. לצד סיבוב ההופעות באירופה הקליטה הלהקה את שיר הנושא "פלאש פלאש" לתוכנית מציאות ב-YES הטלוויזיה בלוויין - "החיים על פי Y".
בשנת 2007 חזרה הלהקה לארץ לסיבוב הופעות מצליח נוסף ובין היתר הקליטה, ביחד עם רוני אלטר, את שיר הנושא לטלנובלה בובות (בה שיחקה גילי סער את דמותה של מוניק בלילי). שיר הנושא של הטלנובלה ("בובות") הביא ללהקה פרסום רב וביקוש להופעות נוספות. באותה השנה הצטרפה ללהקה אנה לנדסמן, אשר הביאה אלמנט נוסף למוזיקה של "טרי פויזן" עם הגיטרה החשמלית בה היא מנגנת. "טרי פויזן" תפסה תאוצה והחלה לעבוד במרץ על אלבומה, במקביל, חוזקה הלהקה בידי איסר טננבאום (מלהקת "רוקפור"), אשר הוסיף תופים חיים למוזיקה של הלהקה.
בתחילת 2009 הוציאה הלהקה סינגל ראשון לתחנות הרדיו בישראל, "סמאק סנאק", אשר קיבל דירוג גבוה במצעדי המוזיקה בישראל. במאי 2009, חיממה הלהקה את "דפש מוד" בהופעתם בישראל. בתחילת חודש יוני הלהקה השיקה את אלבומה הראשון, "Terry Poison". מיד לאחר השקת האלבום יצאה הלהקה לסיבוב הופעות נוסף בישראל.
הלהקה הייתה מועמדת במספר קטגוריות במצעד העברי השנתי של גלגלצ: שיר השנה ("סמאק סנאק" ו"קומסי קומסה"), הרכב השנה ותגלית השנה.
במרץ 2010 יצאה הלהקה לסיבוב הופעות בארצות הברית, במסגרתו הופיעה בין השאר גם בפסטיבל South by Southwest, ובמקביל הוציאה לאור את הסינגל "Fix The Night", שלווה בווידאו קליפ בו מופיעות חברות הלהקה בהלבשה תחתונה בלבד.
בשנת 2011 הלהקה עברה שינויים כאשר סיון מילר (פטיט), גילי סער ואיסר טננבאום (רוקפור), פרשו ממנה. כעת חברי הלהקה מונים את עידן גרייף (ברונו), לואיז קהאן ואנה לנדסמן.
בשנת 2012 סיימה הלהקה סיבוב הופעות בן כמה חודשים באירופה, שם כתבה והקליטה שירים חדשים לאלבומה השני. ביולי 2013 הוציאה לאור הלהקה סינגל ראשון מהאלבום השני שלה.
אלבום הבכורה – Terry Poison

אלבום הבכורה של "טרי פויזן" הושק ב-1 ביוני 2009, לאחר שנים של פעילות, הקלטות דמו, יציאתם של EP ברחבי העולם וסיבובי הופעות. בהפקת האלבום השתתפו במספר רצועות אמנים אורחים, כגון רוני אלטר (שירה) ואבי סינגולדה (גיטרות).
אלבום הבכורה – Terry Poison > רשימת רצועות

15 Girls
Casual Boys
Smack Snack
Comme Ci Comme Ca
Sex in my city
Buzz on the bell
Ballroom
Synthetic Harmonizer
24 Hours
Girl on the run
Exotique
A song for the snails
סמאק סנאק
Comme Ci Comme Ca (רדיו מיקס)
בובות
פלאש פלאש
הערות שוליים

↑  טל פרי, ‏טרי פויזן השיקו את אלבום הבכורה, באתר ‏מאקו‏, 2 ביוני 2009
↑  טרי פויזן בחזיות, באתר nrg‏, 24 במרץ 2010
↑  טרי פויזן – GORGEOUS, באתר Andy Was Wrong‏, 15 ביולי 2013
| --- | --- |
בקרת זהויות :  NLI: 987007413263605171  MusicBrainz: 2e8940fa-3a10-453d-94c5-7eb0bdc99783
Triangle

| --- | --- |


 מוקד פעילות:  ישראל ישראל
 תקופת הפעילות:  מ-2018
 עיסוק:  מפיקים מוזיקליים, כותבים, מלחינים
 סוגה:  אלקטרונית
 שיתופי פעולה בולטים:  אגם בוחבוט • ים רפאלי • סקאזי • עדן אלנה • TOX1C • עדן חסון
 האתר הרשמי
 חברים
 עידו נצר עמית מרדכי
הצמד בחדר הקלטות
Triangle (בעברית: משולש; ידועים גם כטרייאנגל) הוא צמד מוזיקלי ישראלי, שהוקם ב-2018 על ידי עידו נצר ועמית מרדכי.
רקע

נצר ומרדכי הכירו ב-2011 כשהיו בכיתה ז'. עד שנת 2017, הצמד הפיק מספר רמיקסים לשירים מוכרים באופן לא רשמי. בשנת 2018, הצמד החל ליצור מוזיקה באופן רשמי, בשם "Triangle".
קריירה

בשנת 2018, הצמד השתתף בתחרות רימקסים ישראלית לשיר "מי את" של הזמר אברהם טל וזכה במקום הראשון. ב-6 בנובמבר 2018, הצמד הוציא לאור את הרצועה "WICKD" על ידי חברת התקליטים "Spinnin' Records". הרצועה זכה ל-200,000 צפיות ביוטיוב. ב-18 בפברואר 2019, הצמד ומיסטר בלאק הוציאו לאור את הרצועה "Ravin", שצברה כ-200,000 צפיות ביוטיוב. ב-31 במאי 2019, הצמד והזמרת הישראלית מאי ספדיה הוציאו את הטרק "Every Second". ב-19 במרץ 2020, הצמד והדי ג'יי הישראלי סקאזי הוציאו את הטרק "Ayy Muchacho", שצבר כ-340,000 צפיות ביוטיוב. ב-14 במאי 2020, הצמד והדי ג'יי האמריקאי KSHMR הוציאו את הטרק "Alone" שצבר כשני מיליון השמעות בספוטיפיי. ב-29 בנובמבר הצמד הלחין, כתב והפיק את השיר "הכל מהתחלה" של ים רפאלי, שהיה לשיר הישראלי הראשון שהופק על ידי הצמד. השיר הגיע למקום התשיעי במצעד הרשמי של גלגלצ.
ב-11 באוקטובר 2020, הצמד, נועם זלטין ורון כרמי כתבו את השיר "Set Me Free" לקדם הישראלי לאירוויזיון 2021. השיר נכתב, הולחן והוקלט ארבעה ימים לפני תום מועד הגשת הסקיצות לתאגיד השידור הציבורי "כאן 11". השיר נכתב בהשראת מגפת הקורונה, ששינתה את המציאות היומית שאנו חיים. בראיון לאתר "חי פה", נועם זלטין סיפר כי החיבור שלו עם הצמד היה בזכות סבו של עידו, אפי נצר. ב-2 בדצמבר 2020, תאגיד השידור הציבורי הכריז כי השיר העפיל לשלב הצבעת הציבור, שנמשכה עד 13 בדצמבר. ב-3 בינואר התאגיד פרסם כי השירים "Set Me Free",‏ "La La Love" ו-"Ue La La" עלו לשלב הבא. ב-25 בינואר 2021 התקיים המשדר "השיר שלנו לאירוויזיון 2021", בו הוכרז כי השיר שנבחר לייצג את ישראל באירוויזיון 2021 הוא "Set Me Free". השיר הופיע בחצי הגמר הראשון של תחרות האירוויזיון ואף העפיל לגמר, שם הגיע למקום ה-17.
ב-31 בינואר 2021, הצמד כתבו, הלחינו (בשיתוף עם ים רפאלי) והפיקו את השיר "יהלום" של הזמרת אגם בוחבוט. על פי ראיון באתר מאקו, בוחבוט קיבלה את השיר מהצמד ומרפאלי כבר לפני חצי השנה. בנוסף היא אמרה כי: "ברגע ששמעתי את השיר, ידעתי שאוציא אותו לאור". במרץ 2021, הצמד הפיק את השיר "אין אף אחד" של ים רפאלי ובהמשך הפיקו עבורו גם את השיר "דרמה". ביוני באותה שנה, הפיקו לשחר סאול את השיר "תיקו תיקו". ב-30 ביולי הוציאו לאור גרסת רמיקס לשיר "סיבת הסיבות" של ישי ריבו. כמו כן באותו חודש לרגל זכייתה של מכבי חיפה באליפות המדינה בכדורגל, הוציאו ביחד עם הזמרת עדן בן זקן גרסה מחודשת של השיר ״ירוק בעיניים״, שהיא שיר האליפות הרשמי של מועדון הכדורגל מכבי חיפה לאותה השנה. ב-19 בינואר 2022 הפיקו את השיר "דובשנייה" של אגם בוחבוט, שחר סאול ונורוז.
הערות שוליים

↑  אברהם טל – מי את (Remix Contest Winner)
↑  RIVERO & Triangle – WICKD (feat. Dean) (Official Audio)
↑  MR.BLACK, Triangle – Ravin (Official Audio)
↑  לדירוג המצעד הישראלי: 04-11/02/2021
↑  "זו זעקה לעולם, 'יאללה, שחררו אותנו מכל הבלגן של השנה האחרונה'", באתר "רדיו חיפה", ‏26 בינואר 2021
↑  “בואנה, אנחנו הולכים לייצג את ישראל באירוויזיון!” • עידו נצר, עמית מרדכי ונועם זלטין, עדיין לא מעכלים
↑  עידו נצר ועמית מרדכי מחיפה – מייצגים את ישראל באירוויזיון 2021 • אנחנו על המפה!
↑  החיפאים שאחראים על השיר שייצג את ישראל באירוויזיון
↑  נחשפו השירים המועמדים לייצוג ישראל באירוויזיון 2021, באתר כאן-תאגיד השידור הישראלי
↑  השנה אתם קובעים איזה שיר ייצג את ישראל באירוויזיון!, באתר כאן-תאגיד השידור הישראלי
↑  הצבעה לבחירת השיר של ישראל לאירוויזיון 2021 | כאן, באתר www.kan.org.il
↑  השיר שלנו לאירוויזיון | תקנון ההצבעה המלא, באתר כאן-תאגיד השידור הישראלי
↑  רן בוקר, נבחר השיר שייצג את ישראל באירוויזיון: Set Me Free, באתר ynet, 25 בינואר 2021
↑   אגם בוחבוט – יהלום (Prod. By Triangle), סרטון  באתר יוטיוב (אורך: 2:55)
↑  מערכת mako מוזיקה, ‏בדרך להפתעות נוספות: אגם בוחבוט מציגה את "יהלום", באתר ‏מאקו‏, 31 בינואר 2021
נור שמס

| --- | --- |

 טריטוריה:  הרשות הפלסטינית הרשות הפלסטינית
 נפה:  טולכרם
 שפה רשמית:  ערבית 
 תאריך ייסוד:  1951
 על שם:  קרינת השמש 
 שטח:  210 דונם
 גובה:  119 מטרים
 אוכלוסייה:  ‏
  ‑ במחנה הפליטים:  6,423 (2017)
 קואורדינטות:  32°19′07″N 35°03′32″E﻿ / ﻿32.318711111111°N 35.058786111111°E﻿ / 32.318711111111; 35.058786111111 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) נור שמס(למפת צפון השומרון רגילה) נור שמס(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נור שמס(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נור שמס  he tabBackground:;tabBorder:#aaa;defaultTab:0;
 
נור שמס (בערבית: مخيّم نور شمس, בתעתיק מדויק: מֻחַ'יָּם נוּר שַמְס; בתרגום מדויק: "מחנה [הפליטים] אור שמש"; בעברית נפוץ גם הכתיב נור א-שמס) הוא מחנה פליטים פלסטינים ממזרח לעיר טולכרם, מדרום לכביש 57. מחנה הפליטים הוקם בשנת 1951 בתחומי מחנה מעצר בריטי.
היסטוריה

בשנת 1915 הוקמה במקום תחנת הרכבת נור שמס על שלוחה של מסילת השומרון, שנסללה בשיתוף פעולה בין הטורקים לגרמנים לצורכי מלחמת העולם הראשונה.
המחנה בנוי על אתר ששימש כמחנה מעצר לאסירים פליליים בתקופת המנדט הבריטי, וישבו בו גם אסירים פוליטיים יהודים[דרוש מקור]. האסירים הועסקו בעבודות פרך במחצבות הסמוכות. בסמוך למחנה הותקפה משאית בבעלות יהודית שעשתה את דרכה מטולכרם לשכם ב-15 באפריל 1936 על ידי פורעים ערבים. בהתקפה נהרג אדם אחד ונפצעו שניים, והיא נחשבת לפעולה האלימה הראשונה של המרד הערבי הגדול.
לאחר מלחמת העצמאות אוכלס המחנה בפליטים פלסטינים מאזור חיפה והגליל. במלחמת ששת הימים נמלטו חלק גדול מתושביו, אך במקומם התיישבו במקום פליטים מג'נין ומבקעת הירדן.
בעקבות הסכמי אוסלו בשנת 1995 הוגדר המחנה כשטח A, ויחד עם טולכרם עבר לשליטתה של הרשות הפלסטינית, ומאז התבססו במחנה תשתיות ותאי טרור פעילים. בזמן האינתיפדה השנייה, במרץ 2002, שב צה"ל וכבש את המחנה. כעבור שנה נערכה פעולה נוספת שבה רוכזו כל הגברים ממחנה הפליטים טולכרם הסמוך במחנה נור שמס לצורך חיפוש מבוקשים.
היסטוריה > מלחמת חרבות ברזל

ב-2023 הפך המחנה למוקד של טרור פלסטיני בעקבות התבססות של הג'יהאד האסלאמי הפלסטיני במימון ותמיכה איראנית. במחנה הוקמו מעבדות נפץ לייצור מטעני חבלה ויצאו ממנו פיגועים רבים.
ב-19 באוקטובר 2023, במהלך מלחמת חרבות ברזל, כיתר צה"ל את המחנה, חשף צירי תנועה מחשש למטענים ופעל לעצור במחנה אנשי חמאס ומחבלים חמושים. בעימות נהרגו כ-13 מחבלים.
בסוף דצמבר 2023, על מנת לסכל ירי והשלכת מטענים לעבר כוחות במהלך מבצע לסיכול טרור במחנה, צה"ל חיסל שישה מחבלים ופצע שבעה, חלקם מתקיפת כטב"מ. לאחר מספר ימים פעל צה"ל במחנה להשמדת תשתיות טרור, ומצא במחנה עשרות רבות של מטענים, כלי נשק ותחמושת. חלק מהמטענים נמצאו סמוך לגן ילדים של אונר"א.
החל ב-19 עד 21 באפריל 2024 (במשך יותר משתי יממות) צה"ל פעל לסיכול טרור בתוך המחנה; נהרגו 14 מחבלים ונעצרו 15 מבוקשים.
ב-28 באוגוסט 2024 פתח צה"ל במבצע מחנות קיץ, מבצע רחב היקף במחנות הפליטים בשומרון, בדגש על מחנה נור שמס. ביומיים הראשונים למבצע חוסלו יותר מעשרה מחבלים במחנה, בהם מפקד גדודי הגא"פ מוחמד ג'אבר אבו שוג'אע.
הערות שוליים

↑  שודדים ורוצחים- והממשלה?, דבר, 16 באפריל 1936
↑  צה"ל השתלט על רוב טול כרם; חוסל בכיר בג'יהאד סמוך לג'נין, באתר גלובס, 7 במרץ 2002
↑  ארנון רגולר, גברי טול כרם פחדו ש"הנה מגרשים אותנו", באתר הארץ, 4 באפריל 2003
↑  המאמץ מול חמאס ביו"ש: מעצר של יותר מ-80 מבוקשים בלילה, פעילות התקפית במחנה פליטים, באתר ynet, 19 באוקטובר 2023
↑  ניר דבורי, ‏הושמדה קומה ממולכדת שאותרה מעל גן ילדים של אונר"א במחנה פליטים ליד טולכרם, באתר ‏מאקו‏, 4 בינואר 2024
↑   הושלם מבצע לסיכול טרור בנור א-שמס. תיעוד ממצלמות דובדבן, באתר צה"ל, 21 באפריל 2024
| Flag of Senegalיישובי נפת טולכרם |
| --- | --- | --- |
| ערים | טולכרם (מכילה את השכונות: שוויכה, אירתח) |  |
| מועצות מקומיות | ענבתא • עתיל • בלעא • באקה א-שרקייה • בית ליד • דיר אל-ע'וסון • קפין |  |
| כפרים | פרעון • איכתאבא • עילאר • עזבת שופה • אל-ג'ארושיה • כפר עבוש • כפר ג'מאל • כפר א-לבד • כפר רמאן • כפר סור • כפר זיבאד • ח'ירבת חורייש • כור • א-נזלה אל-ע'רביה • א-נזלה א-שרקיה • נזלה אל-ווסטא • נזלת אבו נאר • נזלת עיסא • רמל זיתא • רמין  • א-ראס • ספארין • סידא • שופא • סיר • זיתא |  |
| מחנות פליטים | נור שמס |  |
נפות הרשות הפלסטינית
| --- | --- |
בקרת זהויות :  NLI: 987007584238405171  VIAF: 125146462749827772542   WorldCat (עם VIAF): 125146462749827772542
לימוזינה אקספרס

| --- | --- |

אבנר חודורוב ומייקל בנסון
 מוקד פעילות:  תל אביב, ישראל
 תקופת הפעילות:  מ-2006
לימוזינה אקספרס הוא הרכב מוזיקה אלקטרונית ישראלי.
היסטוריה

ההרכב הוקם בשנת 2006 על ידי מייקל בנסון. בשנת 2007 פגש מייקל את DJ אסף אלמוג (כיום ידוע בשם DJ ASYA) והשניים החלו לעבוד ביחד. בשנת 2008 הצטרף לפרויקט אבנר חודורוב. בשנת 2009 יצא האלבום הראשון של לימוזינה בניהולו של שוקי וייס בחברת פונוקול. האלבום הורכב מחומר מקורי באנגלית וכמה גרסאות לשירים בעברית, בהן גם חידושים לשירי להקת משינה.
ההרכב כלל את שי ברוך ואיריס בנסון והופיע תחילה במועדונים קטנים. בניסיון להמשיך ולהתפתח הצטרפו להופעות הזמרת אודליה אילוז-אלמוג והגיטריסט נאור דיין, שגם השתתפו באלבום. ההרכב הגיע למקומות רבים כמו הזאפה, מועדון 8, רידינג 3, האנגר 11, איניגו מונטויה ועוד.
בשנת 2010 נפגשו מייקל ואבנר עם יניב גולד DJ, יוצר ומפיק, המוכר בשם אוניקס. ההכרות נוצרה לראשונה דרך הפייסבוק. שלושתם החלו לעבוד על מופע חדש הכולל גרסאות כיסוי בעברית ובאנגלית בעיקר משנות ה-80 וה-90 וגם על חומר מקורי. הם החלו לשתף פעולה עם יוצרי מוזיקה אלקטרונית ישראלים שגם מוכרים ברחבי העולם כדוגמת, אבי אלגרנטי (Space Cat) גולן אהרוני (sub6) בניסיון ליצור סאונד חדש להרכב.
ההרכב יצא לראשונה להופעה בחו"ל, בקאן, במסגרת פסטיבל תוכניות טלוויזיה. כשחזרו מקאן עבר ההרכב שינוי כששי ברוך, איריס בנסון, אודליה אלמוג ונאור דיין עזבו. מיי פיינגולד צורפה כזמרת. ינאי אסיף החל לנהל ולשווק את ההרכב ובהמשך גם להופיע עם ההרכב. השם שונה ל"לימוזינה אקספרס". כמו כן החל להופיע עם ההרכב נגן כלי ההקשה ירון רוזנברג.
ב-2011 הוזמן ההרכב על ידי שוקי וויס להופיע כמופע פותח ללהקת Roxette לפני 18 אלף איש בגני התערוכה.
מיי, שהייתה בהריון בחודש התשיעי, הסכימה להופיע וישירות מהבמה נסעה לביה"ח ללדת את בתה.
מאז היא מופיעה באופן קבוע עם לימוזינה אקספרס.
בסוף 2011 יניב ועקנין הצטרף להרכב.
חברי ההרכב

מיי פיינגולד – שירה
מייקל בנסון – שירה, גיטרה בס, גיטרות
אבנר חודורוב – קלידים, סקסופון, אקורדיון, שירה
יניב וקנין – כלי הקשה
אבי אלגרנטי / ינאי אסיף – DJ
חברי ההרכב > חברים לשעבר

אסף אלמוג (DJ ASYA) - תקלוט והפקה מוזיקלית
אודליה אילוז אלמוג - שירה
יניב גולד - תקלוט והפקה מוזיקלית
דיסקוגרפיה

Limouzina‏ (2009)
רשת תקשורת מקומית

.
תרשים של רשת תקשורת מקומית
רשת מקומית קטנה של שני מחשבים ניידים (מחוברים ביניהם בכבל הצהוב), מדפסת משולבת (מדפסת וסורק) וסורק נוסף
כרטיס רשת - כרטיס PCI שמשמש כמתאם אתרנט
רֶשֶׁת תִּקְשֹׁורֶת מְקוֹמִית (LAN, ראשי תיבות של Local Area Network) היא רשת מחשבים המתפרסת על אזור גאוגרפי מוגבל, לרוב של בניין אחד עו קומפלקס בניינים סמוכים.
רשת כזו מתאפיינת ברוחב פס גבוה יחסית ובזמן השהיה נמוך יחסית בהשוואה לרשת עירונית (MAN) או רשת אזורית (WAN).